ད་ལོའི་ཧི་མ་ལའི་རིག་མཛོད་ཆེན་མོའི༼བོ་དོང་པཎ་ཆེན་གྱི་གསུང་འབུམ༽དཔེ་ཚོགས་འདི་གཟིགས་འབུལ་གནང་ཡུལ་ལ་ཚང་དགོས་པའི་ཆ་རྐྱེན་གཤམ་གསལ་ལྟར།༡ཧི་མ་ལའི་རིག་མཛོད་ཆེན་མོ་ཞེས་པའི་དཔེ་ཚོགས་གཟིགས་འབུལ་གནང་ཡུལ་ལ།དགོན་སྡེ་དང་སློབ་གྲྭ།བཤད་གྲྭ་དང་སྒྲུབ་གྲྭ།ཡང་ན་གྲུབ་མཐའ་དང་ས་ཁུལ་སོགས་ལ་དབྱེ་འབྱེད་མེད་པར་སུ་ལའང་འབུལ་ཆོགཡིན་ནའང་དེ་ལ་ཆ་རྐྱེན་ངེས་ཅན་ཞིག་ཚང་དགོས་པ་ནི་གཤམ་གསལ་ལྟར་ཡིན།༢ཧི་མ་ལའི་རིག་མཛོད་ཆེན་མོ་ཞེས་པའི་དཔེ་ཚོགས་གཟིགས་འབུལ་གནང་ཡུལ་གྱི་ས་གནས་སོ་སོའི་ཁོར་ཡུག་ཏུ་ངེས་པར་དུ་བོད་ཡིག་དཔེ་མཛོད་ཁང་ཡོད་དགོས་པ་དང་།མ་མཐའ་ཡང་དཔེ་མཛོད་ཁང་དུ་བོད་ཡིག་གི་དཔེ་ཆ་སྟོང་ཕྲག་གཉིས་ལས་བརྒལ་བ་ཡོད་དགོས།༣བོད་ཀྱི་དཔེ་མཛོད་ཁང་ཞིག་ཡོད་པ་ཙམ་གྱིས་མི་ཆོག་པར།དེའི་ཁོར་ཡུག་ན་བཤད་གྲྭ་དང་སློབ་གྲྭ།ཡང་ན་སྒྲུབ་གྲྭ་སོགས་ཚད་ལྡན་རང་བཞིན་ཅན་གྱི་སློབ་སྦྱོང་གི་ཁོར་ཡུག་ངེས་པར་དུ་ཚང་དགོས།༤དཔེ་མཛོད་ཁང་དོ་དམ་པས་རིག་མཛོད་འདི་སྒེར་འཛིན་མི་བྱེད་པར།སྒྲིག་ལམ་ཡོད་པའི་སྒོ་ནས་དཔེ་གཟིགས་ཀྱི་མི་སྣ་སུ་ཡིན་རུང་གཏན་ཁེལ་ནང་བཞིན་རྒྱུན་པར་དཔེ་ཀློག་གི་དུས་ཚོད་ངེས་ཅན་སྟེར་བ་དང་གཞན་ལ་མཁོ་སྤྲོད་གནང་དགོས།༥གོང་གི་ཆ་རྐྱེན་དག་ཚང་བ་ལ།སློབ་གྲྭ་སོགས་དང་།དཔེ་མཛོད་ཁང་དེའི་རྣམ་པ་དང་།ཁོར་ཡུགདཔེ་མཛོད་ཁང་གི་དཔང་ཡིག་ཐམ་ག་བཅས་ཆ་ཚང་ཡོད་དགོས།ད་དུང་ངེས་པར་དུ་ཕྱོགས་གཉིས་ཀྱིས་དང་ལེན་ཡོད་པའི་དཔང་མི་ཞིག་དགོས་པ་སོགས་མདོར་ན་ཚད་ལྡན་གྱི་བདེན་དཔང་ཁུངས་བཙན་ཡོད་དགོས།༦ཆ་རྐྱེན་འདི་དག་ཚང་བ་དག་གིས།གཤམ་གསལ་ལྟར་ངེད་ཧི་མ་ལའི་རིག་མཛོད་ཁང་ལ་འབྲེལ་གཏུག་བྱོས་དང་།སྒྲིག་གཞིའི་ཡིག་ཚགས་ནང་བཞིན༼ཧི་མ་ལའི་རིག་མཛོད་ཆེན་མོ་༽ཞེས་པའི་དཔེ་ཚོགས་འདི་རིམ་གྱིས་ཀློག་པ་པོ་ཁྱེད་ཅག་གི་སྤྱན་ལམ་དུ་དབུལ་ངེས་ཡིན།༢༠༡༥ལོའི་ཟླ༣པའི་མཇུག་ནས་བོ་དོང་གསུང་འབུམ་ཆེན་མོ་འགྲེམ་སྤེལ་བྱེད་བཞིན་ཡོད་པས།ས་གནས་ཁྲིང་ཏུའུ་གྲོང་ཁྱེར་ཧི་མ་ལའི་རིག་མཛོད་ཁང་ནས་ཕྱོགས་སོ་སོར་གཟིགས་འབུལ་གནང་རྒྱུ་ཡིན་པས་འོག་གི་ས་གནས་ལྟར་ཕེབས་རོགས་ཞུ་ཞུ།